கிரந்திகுரு சியாம்ஜி கிருஷ்ண வர்மா கச்சுப் பல்கலைக்கழகம்

கிரந்திகுரு சியாம்ஜி கிருஷ்ண வர்மா கச்சுப் பல்கலைக்கழகம் (Krantiguru Shyamji Krishna Verma Kachchh University) என்பது இந்தியா, குசராத்து மாநிலத்தில் அமைந்துள்ள ஒரு மாநிலப் பல்கலைக்கழகமாகும். இது நாட்டின் பிராந்திய, கிராமப்புறப் பகுதிகளில் உயர்கல்வியை மேம்படுத்தும் நோக்கத்துடன் செயல்படுகிறது. இப்பல்கலைக்கழகம் கச்சு மாவட்டத்தைச் சேர்ந்த சியாம்ஜி கிருஷ்ண வர்மா அவர்களின் பெயரால் அழைக்கப்படுகிறது. வரலாறு 2003ஆம் ஆண்டு வரை கச்சு மாவட்டத்திலுள்ள கல்லூரிகள் குஜராத் பல்கலைக்கழகம் கட்டுப்பாட்டின் கீழ் இயங்கி வந்தன. எனினும், குஜராத் நிலநடுக்கம் 2001க்குப் பிந்தைய வளர்ச்சி முயற்சிகளின் ஒரு பகுதியாக, கச்சு பிராந்தியத்திற்குத் தனித்தப் பல்கலைக்கழகம் அமைக்க குசராத் அரசு முடிவு செய்தது. கிரந்திகுரு சியாம்ஜி கிருஷ்ண வர்மா கச்சு பல்கலைக்கழகச் சட்டம் 2003 ஆம் ஆண்டு மார்ச் மாதத்தில் அரசிதழில் வெளியிடப்பட்டது. பல்கலைக்கழகக் கட்டிடத்திற்கான அடிக்கல் 2004 செப்டம்பர் 24 அன்று நாட்டப்பட்டது. நிர்வாகக் கட்டடங்கள், நான்கு புலக் கட்டடங்கள், நூலகம், கணினி மையம், விருந்தினர் மாளிகை மற்றும் மாணவர் விடுதிகள் ஆகியவற்றின் கட்டுமானத்திற்காக 35 கோடி ரூபாய் செலவிடப்பட்டது. இந்த நிதியை குஜராத் அரசு வழங்கியது. 2007 ஆம் ஆண்டில் புதிய வளாகத்தில் பல்கலைக்கழகத்தின் நிர்வாக மற்றும் கல்விசார் நடவடிக்கைகள் தொடங்கப்பட்டன. 2004 ஆம் ஆண்டில் 10 கல்லூரிகளுடன் தொடங்கிய இப்பல்கலைக்கழகம் பின்னர் 44 கல்லூரிகளாக வளர்ச்சி பெற்றது. இதில் 20,000-க்கும் மேற்பட்ட மாணவர்களும் சுமார் 250 ஆசிரியர்களும் கலை, வணிகவியல், அறிவியல், கல்வியியல், சட்டம், தொழில்நுட்பம், பொறியியல் மற்றும் மருந்தியல் ஆகிய துறைகளில் பணியாற்றி வருகின்றனர். துறைகள் வேதியியல் துறை புவி மற்றும் சுற்றுச்சூழல் அறிவியல் துறை கணினி அறிவியல் துறை தொல்லியல் துறை ஆங்கிலத் துறை கல்வியியல் துறை குஜராத்தி மொழித் துறை சமசுகிருதத் துறை வணிகவியல் மற்றும் மேலாண்மைத் துறை பொருளியல் துறை சமூகப்பணித் துறை பொதுநிர்வாகத் துறை மேற்கோள்கள் வெளி இணைப்புகள் Official website பரணிடப்பட்டது 2007-07-08 at the வந்தவழி இயந்திரம் Department of Computer Science பரணிடப்பட்டது 2014-07-14 at the வந்தவழி இயந்திரம் Department of Chemistry பரணிடப்பட்டது 2016-03-05 at the வந்தவழி இயந்திரம்